আজি মাজুলীমুখী এখন ফেৰিত এক অঘটন সংঘটিত হয়। নিমাতিৰ পৰা মাজুলী কমলাবাৰী ফেৰি ঘাটলৈ আহি থকা এখন ফেৰিৰ পৰা এজন যাত্ৰী আকস্মিকভাৱে ব্ৰহ্মপুত্ৰত পৰে।
প্ৰাপ্ত তথ্য মতে, আজি দিনৰ প্ৰায় ৩ঃ৩০ বজাত নিমাতিৰ পৰা অহা ফেৰিখনে কমলাবাৰী ঘাট পাবলৈ কিছুদূৰ থাকোতেই এই দুৰ্ঘটনা সংঘটিত হয়। লোকজন ব্ৰহ্মপুত্ৰত পৰা তৎমুহুৰ্ততে হুৱা দুৱা লাগে ফেৰীখনত।
যাত্ৰীজনক মাজুলীৰ খোনাচুক গাঁৱৰ ২২ বছৰীয়া ৰুহিত বৰা বুলি জানিব পৰা গৈছে।
আনহাতে যে যাত্ৰী গৰাকীক বিচাৰি নোপোৱাত এচ ডি আৰ এফত খবৰ দিয়া হৈছিল যদিও তেওঁলোক বহু পলমকৈ ঘটনাস্থলীত উপস্থিত হোৱাৰ অভিযোগ তোলি একাংশ লোকে তেওঁলোকৰ সৈতে বাক-বিতণ্ডাত লিপ্ত হয়। তদুপৰি জলপৰিবহণ বিভাগৰ গাফিলতিৰ বাবে এই ঘটনা সংঘটিত হোৱাৰ অভিযোগ একাংশই যাত্ৰীয়ে।
নিখোজ ৰুহিত বৰাক বিচাৰি বৰ্তমান অভিযান চলাই থকা হৈছে যদিও বাতৰি লিখা পৰলৈকে তেওঁৰ কোনো শুংসূত্ৰ উলিয়াব পৰা নাই। উক্ত ঘটনাৰ পিছতে মাজুলীৰ ফেৰী ঘাটত এক উত্তপ্ত পৰিস্থিতিৰ সৃষ্টি হয়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
